39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie

Ďakujem pekne za slovo. (Reakcia z pléna.) Vážený pán predsedajúci, vážení páni poslanci, pani poslankyne špeciálne, no rodinka Ledeckých, no dobre. Áno, buďme efektívni aj v čase, hej, nielen v našich rozhodnutiach. Takto, toto je zasa ďalší konkrétny návrh s ktorým prichádzame strana SaS, tentokrát v zmysel nejakej podpory ekonomickej aktivity zníženia daňového, odvodového, už akokoľvek to nazveme, zaťaženia. V zmysle toho, že zostane ľuďom viac peňazí vo vreckách a následne to samozrejme vie podporiť ekonomickú aktivitu, vie to podporiť rozvoj Slovenska a zároveň, a to nepopieram, proste je to aj niečo čo zníži v prvom kroku príjmy štátu a jednoducho prinúti štát aby jednoducho šetril, hej, aby šetril. Takže toto je v skratke vlastne to čo chcem týmto návrhom zákona, návrhom zákona teda zariadiť alebo priniesť. No, ako to funguje teraz. Problematika platenia poistného na zdravotné poistenie je upravená v zákone o zdravotnom poistení a to je samozrejme aj s odkazom na zákon o dani z príjmov. No a okrem aktívnych príjmov, to sú teda príjmy zo závislej činnosti, z podnikania a z inej samostatne zárobkovej činnosti, sa teda, a o tom sa chcem baviť, platí zdravotné poistenie aj z takzvaných pasívnych príjmov. Medzi pasívne príjmy patrí napríklad dosahovanie príjmu z kapitálového majetku, dosahovanie príjmu z tzv. ostatných príjmov a aj z dividend. Zákon o zdravotnom poistení definuje tieto ostatné príjmy odkazom na zákon o dani z príjmov a teda patria sem ešte aj príjmy z príležitostných činností, príjmy z prevodu vlastníctva nehnuteľností, príjmy z predaja hnuteľných vecí, príjmy z prevodu opcií, príjmy z prevodu cenných papierov, príjmy z derivátových operácií, príjmy z predaja kryptoaktíva a mnoho ďalších, hej. Ideový príjem je ten, že človek má byt, ktorý kúpil tri roky dozadu, napríklad, a teda chce ho z rôznych dôvodov predať. Nemusí to byť nutne že chce zarobiť, možno potrebuje väčší byt, možno potrebuje menší byt, možno sa jeho situácia proste nejak zmenila, možno k lepšiemu, možno k horšiemu, akokoľvek, hej. Samozrejme ceny nehnuteľní rastú a keďže to pred tromi rokmi za niečo kúpila, daný človek za niečo to samozrejme predal a ten rozdiel, ten zisk, ktorý z toho občan má je jednoducho jeho príjmom, hej, v tomto prípade pasívnym a musí byť zdanený, to je v poriadku. Nejaká sadzba dane je samozrejme z dane zo zisku je správna. My hovoríme, mala by byť čo najnižšia, v ideálnom prípade rovná, ale taký návrh zákona budem prekladať až o kúsok neskôr. Ale, a o čom sa tu zasa bavíme, tak ďalších vlastne od budúceho roka už 16 %. V tomto roku 15 % je takzvaný ten zdravotný odvod. Normálne že z takéhoto predaja bytu, hej, musí zaplatiť proste z toho zisku, z toho rozdielu medzitým za čo to bolo kúpené a predané, musí daný občan zaplatiť ešte aj zdravotné odvody, ešte aj zdravotné odvody. A vôbec nie je v zanedbateľnej výške. Akože to 15 %, alebo v budúci rok 16 % to je akože že fakt sakra dosť, hej. A toto si prosím predstavme, hej, nepredstavme si hneď za tým proste, tak sa to dá, povie, aha niekto bohatý a teraz nebude platiť. To sa zasa raz týka veľmi často tých obyčajných ľudí, ktorí riešia svoju situáciu kde potrebujú každé euro a nie aby ešte štátu zaplatili vlastne dodatočné zdravotné odvody, ktoré mu samozrejme akože nič negarantujú. To si treba povedať, to je vyslovene platba štátu a ešte sa teraz bavme o tom, že sa to volá zdravotný odvod. Ale keď teraz pôjdem trošku do takej tej teórie, tak rozdiel medzi odvodmi a daňami je v asymetrickosti alebo symetrickosti platby. Keď dane sú také, že človek ich odviesť musí, lebo zákon, lebo štát, a nemá za ne priam nič, hej. Proste platí ich a štát potom s tým niečo robí. Ale ten daný daňovník s toho nemá nič. Pri odvodoch je to inak. Tiež tam môže byť nejaká asymetrickosť, ale keď platíte sociálne odvody máte nárok na nejaký dôchodok. Keď platíte zdravotný odvod máte nárok na nejakú zdravotnú starostlivosť. ===== ...a štát potom s tým niečo robí. Ale ten daný daňovník s toho nemá nič. Pri odvodoch je to inak. Tiež tam môže byť nejaká asymetrickosť, ale keď platíte sociálne odvody, máte nárok na nejaký dôchodok. Keď platíte zdravotný odvod, máte nárok na nejakú zdravotnú starostlivosť, ale pri tomto to jednoducho negarantuje nič. Je to normálne, skutočne platby, ktorá sa podobá na daň, ktorá je jednoducho ďalšou daňou a ďalšou platbou štátu nezmyselnou. Skutočne, skutočne nezmyselnou. A preto ju chceme zrušiť. Použijem ďalší príklad. Už sme to tu dokon ...(Rečník sa zasmial.) Už to dokonca bolo schválené na konci predchádzajúceho volebného obdobia bolo vlastne schválená zmena zdaňovania a krypta, kde teda bola za prvé znížená daň, ale aj zrušený zdravotný odvod. Teraz si zoberte, že máme tu kopu mladých ľudí, možno ešte stále žijú na Slovensku a možno už dlho nebudú, ale jednoducho, stali sa z nich kľudne možno aj milionári, proste lebo investovali do krypta a povedali si, že jednoducho oni chcú to svoje, zatiaľ elektronické bohatstvo trošku preniesť do tej reality. Radi by zaplatili štátu nejakú daň a jednoducho kúpili si potom, poviem, kľudne to svoje Lamborgini alebo, alebo nejaké auto a stali sa proste váženým, slušným, zodpovedným občanom tohto štátu, ktorý jednoducho svojou aktivitou, svojou činnosťou sa stal normálne že bohatším, hej? No ale tá realita je tá, že teraz podľa nových pravidiel, už budem sa pozerať na to, čo bude budúci rok, tak po takomto človeku budete chcieť 35 %, 35-percentnú daň a ešte 16-percentné zdravotné odvody, hej? To keď si zrátate, je viac ako 50 % už. Jednoducho ktorý, ktorý človek, ktorý akokoľvek si zarobil, bude chcieť odovzdať 50 % proste toho štátu. Začo? Za nič. Len kvôli nenažranosti a kľudne potom aj veľkým limuzínam na strane štátu. Jednoducho tuto, tuto si treba uvedomiť, že a fakt to funguje, že to nezdaňujú tí ľudia. Nezdaňujú. A dva roky dozadu sú posledné čísla, asi 700-tisíc mal štát príjem z dane z krypta. Pri takto dramatických sadzbách. Jednoducho to znamená, že to, samozrejme, nikto nezdaňuje. A keby sa tam dala rozumná daň, a teraz o čom sa bavíme, napríklad teda zrušený zdravotný odvod, tak verte tomu, že tí ľudia by si tie svoje príjmy takto zlegalizovali, odišli by z krypta, zdanili by to, kúpili by si tu normálne legálne domček, auto a možno by boli spokojní občania Slovenska. Takýmto drakonickým zdaňovaním a teda zasa hovorím konkrétne tieto zdravotné, ale aj všeobecne, všeobecne-všeobecne, vyháňame ľudí zo Slovenska. Ale vyháňame tých najšikovnejších, najschopnejších, najpodnikavejších, naj, najrozumnejších, najcennejších, hej? Toto je toto a tu bude trpieť. Slovensko aj tak trpí takzvaným tým brain drain , že nás proste tí najšikovnejší ľudia, aj tak odchádzajú od nás. Ale keď to štát robí, že ich ešte cielene vyháňa, tak to je už fakt akože cesta, cesta do pekla. Čiže zasa konkrétny návrh zákona, ktorým chceme prispieť k tomu, aby verejné financie boli lepšie, aj keď hovorím, toto v tomto prípade, samozrejme, v prvom kroku akoby zoberie peniaze, ale v druhom kroku ja garantujem, že to zníži množstvo podvodov, zníži to množstvo optimalizácií, zníži to množstvo zmlúv, ktoré sú na inú sumu ako reálne, a potom doplatkov kade-tade bokom, tak by to vo finále pomohlo verejným financiám. Konkrétny, zmysluplný návrh a poprosím a budem sa uchádzať, samozrejme, o podporu. Počet kolegov zo SMER-u klesol na dva a stále je to strašne-strašne málo, ale skúste sa (reakcia z pléna), aha, áno, vidím, dobre (povedané so smiechom), dobre. Skúste sa, prosím, zamyslieť. Zasa aj toto je v súlade s tým, čo hovoríte, že chcete ozdraviť verejné financie, zlepšiť situáciu, jednoducho prosím vás o podporu, takisto kolegov z opozície, treba povedať, že ani nás tu nie je veľa, aby som bol férový. Ďakujem pekne za pozornosť a skončil som, pán predsedajúci.